UDHËZIM

PËR DISA NDRYSHIME NË UDHËZIMIN NR. 4, DATË 31.12.2020, “MBI KRITERET DHE PROCEDURËN PËR CERTIFIKIMIN E OPERATORËVE TË TURIZMIT DETAR”

Në zbatim të nenit 102, pika 4, të Kushtetutës së Republikës së Shqipërisë, dhe pikës 3, të nenit 5, të ligjit nr. 43, datë 27.4.2020, “Për aktivitetet e turizmit detar”, 

UDHËZOJ:

Në udhëzimin nr. 4, datë 31.12.2020, “Mbi kriteret dhe procedurën për certifikimin e operatorëve të turizmit detar” bëhen këto ndryshime:
[bookmark: _Hlk144730273]1. Shkronja “a” e pikës 2, të kreut III shfuqizohet.
2. Pika 1, e kreut IV ndryshohet si më poshtë:
“Kërkesa me dokumentacionin, sipas kreut 3, pika 2, të këtij udhëzimi depozitohet online, nëpërmjet portalit qeveritar “e-Albania” dhe shqyrtohet nga Komisioni i Standardizimit të Veprimtarive Turistike.”.
3. Pika 2, e kreut IV ndryshohet si më poshtë: 
“Komisioni, brenda 10 ditëve pune nga data e aplikimit dhe ngarkimit të dokumentacionit në portalin qeveritar “e-Albania”, sipas pikës 2, të kreut III, nis shqyrtimin e kërkesës”.
4. Pika 3, e kreut IV, ndryshohet si më poshtë:
“Në qoftë se kërkesa e subjektit për pajisjen me certifikatë nuk është në përputhje me sa parashikohet në pikat 1 deri në 2, të kreut III, Komisioni, brenda 5 ditëve pune nga data e shqyrtimit të kërkesës, njofton aplikuesin nëpërmjet portalit qeveritar “e-Albania, për plotësimin e dokumentacionit ose korrigjimin e pasaktësive dhe i cakton atij një afat prej 7 ditë pune për paraqitjen e dokumentacionit përkatës.”.
 5. Pika 5 e kreut IV ndryshohet si më poshtë:
“Në përfundim të procesit të shqyrtimit, Komisioni i Standardizimit merr vendim për lëshimin ose jo të certifikatës “Operator i turizmit detar”. Vendimi i njoftohet kërkuesit nëpërmjet portalit qeveritar “e-Albania brenda 5 ditë pune nga data e marrjes së vendimit. Në rastet kur komisioni refuzon kërkesën për pajisje me certifikatë, vendimi duhet të jetë i arsyetuar.” 
6. Pika 3, e kreut V ndryshohet si më poshtë:
“Për çdo ndryshim të të dhënave të operatorit të turizmit detar, subjekti është i detyruar, nëpërmjet portalit qeveritar e-Albania, të informojë ministrinë përgjegjëse për turizmin.”
Ky udhëzim hyn në fuqi pas botimit në Fletoren Zyrtare. 
 
MINISTËR I TURIZMIT DHE MJEDISIT
Mirela Kumbaro Furxhi

KËRKESË PËR PAJISJEN ME CERTIFIKATË “OPERATOR I TURIZMIT DETAR”
	SEKSIONI A

	Informacion mbi përfaqësuesin ligjor

	Emri
	

	Mbiemri
	

	Numër personal
	

	Adresa
	

	Numër telefoni
	

	Adresë e-mail
	

	Informacion mbi subjektin

	Emri tregtar
	

	NIPT
	

	Numër licence
	

	Adresa
	

	Numër telefoni
	

	Adresë email
	

	SEKSIONI B

	Zona e ushtrimit të aktivitetit
	




	Përshkrimi i aktivitetit / 
aktiviteteve të parashikuara
	







SEKSIONI C:
Dokumentacion shoqërues:
a) fotokopje të licensës XIII.1.B dhe një kopje e ekstraktit historik të QKR;
b) kontratën e vendbazimit (lidhur mes subjektit aplikues dhe subjektit që administron vendbazimin;
c) plani i menaxhimit të emergjrncave (nënshkruar nga përfaqësuesi ligjor i subjektit);
d) dokumenti që vërteton pronësinë apo kontratën noteriale (lidhur për përdorimin e mjeteve lundruese me qëllim aktivitetin detar);
e) lista me të dhënat e mjeteve të lundrimit (në funksion të aktiviteteve që do të ofrohen):
- lloji i mjetit;
- numri i identifikimit;
- flamuri (për mjetet me flamuj të huaj, një kopje të licencës VII.4.1);
- kapaciteti;
- viti i prodhimit;
- personi përgjegjës;
- numri i kontaktit;
f) certifikata e sigurisë apo klasës së lëshuar nga shoqëria klasifikuese (sipas legjislacionit në fuqi për mjetet lundruese);
g) policë sigurimi e mjetit lundrues, të përgjegjësisë ndaj palëve të tretat;
h) deklarata e nënshkruar (nga subjekti) ku angazhohet të respektojë kriteret e përcaktuara në Kodin e Etikës së Operatorit të Turizmit Detar. 


